Old World
Rinolofidele (Rhinolophidae) sau liliecii cu potcoavă este o familie de chiroptere din subordinul microchiropterelor care cuprinde lilieci cu apendici nazali (foițe nazale) foarte dezvoltați în jurul nărilor, ce seamănă cu o potcoavă de cal, cu numeroase cavități și care joacă rol în dirijarea ultrasunetelor pe care le emit liliecii. În timpul zborului rinolofidele țin gura închisă pentru a emite ultrasunetele prin nări. Urechile lor sunt mari și lipsite de tragus. Coada este lungă. Sunt răspîndiți în în Lumea Veche: Europa, Asia, Africa și Australia. Nasc un singur pui. În perioada de repaus își învelesc corpul cu propriile aripi. Nu se ascund niciodată în crăpături. Acești lilieci trăiesc în cavitățile subterane sau ale altor adăposturi.